Akken i d-nebder deg yixef amezwaru, tasiwelt d abrid ara yeḍfer umsawal akken ad dyales ineḍruyen n teḥkayt, tettwaneḥsab d lsas n uḍris asiwlan, ma yella nsik timuɣliwin-nneɣ ɣer talɣa s wacu i d-tusa deg ungal-a ad tt-naf temxallaf ɣef tin n ungalen nniḍen, Racida ben Sidhum deg usiwl-ines am wakken mačči d nettat i yesselḥawen iwudam, yal wa s yisem-is, tefka-asen tilelli ad ilin deg ungal akken i asen-yehwa, leḥḥun akken bɣan, d nutni i d-yettalsen ɣef wayen i ten-yuɣen, yal yiwen seg-sen yeɛreḍ ad d-yessenfali ɣef yiman-is, neɣ ɣef yiḥulfan-is d wayen i ten-yerḥan, ɣef waya i d-tusa talɣa n tsiwelt s umatar wis sin /nekk/.. d umatar udmawan /ɣ/, ama d Taninna i d-yettalsen ɣef yiman-is neɣ d Yasin neɣ wiyaḍ..atg.